Предсједник Општине Никшић размотрио је Извјештај о раду Јавног предузећа Спортски центар Никшић за 2021. годину и дао следеће

**О Ц Ј Е Н Е**

1. Јавно предузеће Спортски центар Никшић је у 2021. години и поред тешкоћа у пословању узрокованих епидемиолошком ситуацијом, уз помоћ Оснивача успјело да оствари континуитет у раду и реализацији програмских задатака.
2. Спортски центар је настојао да у извјештајној години квалитетом пружених услуга, како у основним тако и у допунским дјелатностима, доприноси развоју спорта, физичке културе и обогаћивању туристичке понуде, не само у Никшићу, већ и на нивоу државе Црне Горе.
3. Спортски центар је у 2021. години, у односу на претходну пословну годину, остварио позитивне финансијске резултате у пословању повећањем прихода у основној дјелатности.
4. Основне дјелатности Спортског центра у 2021. години одвијале су се у складу са препорукама Института за јавно здравље и биле су усмјерене на повећању квалитета у пружању услуга и постизању већег степена конкурентности путем побољшања услова за тренажни процес, такмичарског и рекреативног спорта.
5. У протеклој години Спортски центар је у угоститељској дјелатности остварио приход мањи у односу на 2020. годину због отежаних услова рада услед пандемије корона вируса која је узроковала вишемјесечне обуставе рада.
6. Спортски центар је намјенским коришћењем расположивих средстава остварио пуну солвентност и уредност у пословању. Кроз одговарајућу упосленост расположивих капацитета предузеће је успјело да обезбиједи покриће текућих трошкова и уредно измири своје обавезе, при чему су остварени и сопствени приходи.

На основу датих оцјена предсједник Општине Никшић донио је следеће

**З А К Љ У Ч К Е**

1. Усваја се Извјештај о раду Јавног предузећа Спортски центар Никшић за 2021. годину.
2. Примарни циљеви Спортског центра у текућој години ће бити остваривање позитивнијих ефеката у пословању и наставак тренда квалитетног пружања услуга врхунском спорту и спортској рекреацији.
3. Неопходно је да Спортски центар настави са активностима на бољој искоришћености постојећих садржаја и пословних простора, односно редовном одржавању објеката и адаптацији дијела пословних простора чијом реализацијом би се заокружила комплетна понуда за организацију спортских такмичења и давање у закуп и на коришћење пословних простора.
4. Уколико епидемиолошка ситуација у текућој години буде повољнија у односу на 2021. годину, простор за повећање прихода у наредном периоду Спортски центар ће првенствено тражити у угоститељској дјелатности, као и у побољшању услова у појединим садржајима.
5. У наредном периоду Спортски центар ће спроводити интензивне активности на рјешавању проблема наплате новчаних потраживања која оптерећују рад предузећа.

ПРЕДСЈЕДНИК

 Марко Ковачевић, с.р.